राज्य सरकार ने मुख्य सचिव अंजनी कुमार सिंह की सेवा अवधि का तीन महीने विस्तार कर दिया है।मुख्य सचिव ने शनिवार को इसकी पुष्टि कर दी। भारतीय प्रशासनिक सेवा के 1980 बैच के अधिकारी सिंह 28 फरवरी को सेवानिवृत्त होने वाले थे। अब उनका कार्यकाल 30 जून तक रहेगा। उन्होंने 30 जून 2014 को अशोक कुमार सिन्हा के बाद मुख्य सचिव का कार्यभार संभाल था। सूत्रों के राज्य सरकार के प्रमुख योजनाओं में उनकी महत्वपूर्ण भूमिका को देखते हुए उन्हें एक्सटेंशन दिया गया है। पिछले कुछ वर्षों में मुख्य सचिव को एक्सटेंशन का यह दूसरा मौका है। एनडीए-1 में बिहार में भयावह बाढ़ को देखते हुए वर्ष 2007 में अशोक कुमार चौधरी को 3 माह का एक्सटेंशन मिला था।